**Niklas Arell** (s. 29. lokakuuta 1990 Ekerö, Ruotsi) on ruotsalainen jääkiekkopuolustaja, joka edustaa SM-liigajoukkue Turun Palloseuraa. Hän toimii joukkueen varakapteenina.

Ura
---

Arell on Djurgårdens IF:n kasvatti. Hän siirtyi juniorina sittemmin SDE HF:ään, josta Arell siirtyi kaudeksi 2008–2009 Malmö Redhawksin J20-junioreihin. Hän oli joukkueen tehokkain puolustaja tehoilla 5+17=22. Arell debytoi kauden aikana myös Redhawksin miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa hän pelasi kahdeksan runkosarjaottelua ilman tehopisteitä. Kaudella 2009–2010 Arell oli Redhawksin J20-junioreiden tehokkain puolustaja tehoilla 5+16=21. Hän pelasi Allsvenskanissa kauden aikana 18 runkosarjaottelua tehden yhden syöttöpisteen.

Kaudeksi 2010–2011 Arell siirtyi Norjan GET-ligaenin Rosenborg IHK:hon, jossa hänen ensimmäinen pääsarjakautensa toi 44 runkosarjaottelussa tehot 5+16=21. Kaudeksi 2011–2012 Arell palasi Allsvenskaniin ja siirtyi Bofors IK:hon. Hän eteni joukkueen kanssa aina Kvalserieniin, mutta Bofors jäi kuitenkin ilman sarjanousua.

Arell siirtyi kaudeksi 2013–2014 kolmivuotisella sopimuksella SHL-joukkue Färjestad BK:hon. Hän teki SHL-debyyttinsä runkosarjan avauskierroksella 14. syyskuuta 2013 Örebro HK:ta vastaan. Arell sai ottelussa jääaikaa 22.06 minuuttia. SHL-uransa avausmaalin hän teki 23. tammikuuta 2014 HV71:tä vastaan. Kaikkiaan Arell pelasi liigassa tulokaskautensa aikana 51 runkosarjaottelua tehopistein 2+7=9 ja 15 playoff-ottelua tehden kaksi syöttöpistettä. Hän voitti kauden päätteeksi SHL-hopeaa. European Trophy -turnauksessa Arell pelasi 11 ottelua tehden kolme syöttöpistettä. Kaudella 2014–2015, lokakuussa 2014 Färjestad lainasi hänet suuremman peliajan perässä marraskuun loppun asti kestävällä sopimuksella Malmö Redhawksin Allsveskan-joukkueeseen, jossa Arell pelasi kymmenen ottelua. Kaudella 2015–2016 hän jakoi puolivälierissä Färjestadin sisäisen tehotilaston voiton Martin Røymarkin kanssa lukemalla +2.

Kaudeksi 2016–2017 Arell siirtyi jatkamaan SHL-uraansa kolmivuotisella sopimuksella Karlskrona HK:hon. Hän teki liigan yhden kauden piste-ennätyksensä tehoilla 3+8=11. Arell voitti joukkueen sisäisen tehotilaston lukemalla +18. Kauden jälkeen, maaliskuussa 2018 hänen sopimuksensa kuitenkin purettiin.

Arell palasi kaudeksi 2017–2018 kolmivuotisella sopimuksella kaksi vuotta aiemmin SHL:ään nousseen Malmö Redhawksin joukkueeseen. Kuudennessa puolivälieräottelussa 29. maaliskuuta 2018 Frölunda HC:tä vastaan hän sai syöttöpisteen Axel Wemmenbornin tekemään alivoimamaaliin, joka jäi Redhawksin 4–2-voittoon päättyneen ottelun voittomaaliksi ja se ratkaisi joukkueelle välieräpaikan. Kaudeksi 2020–2021 Arell siirtyi vuoden mittaisella sopimuksella HV71:een. Joukkueen kausi päättyi kuitenkin putoamiseen Allsvenskaniin.

Kaudeksi 2021–2022 Arell siirtyi vuoden mittaisella sopimuksella SM-liigajoukkue Turun Palloseuraan. Hän voitti kauden päätteeksi SM-hopeaa. Kesäkuussa 2022 Arell teki seuran kanssa vuoden mittaisen jatkosopimuksen. Kaudeksi 2022–2023 hänet nimettiin TPS:n varakapteeniksi. Huhtikuussa 2023 Arell teki seuran kanssa kaksivuotisen jatkosopimuksen, joka sisältää option.

Pelityyli
---------

Elite Prospects -sivuston Ulf Anderssonin vuonna 2013 tekemän analyysin mukaan Arell on isokokoinen kahden suunnan puolustaja, joka blokkaa paljon laukauksia ja pelaa hyvin omaan puolustuspäähän. Anderssonin mukaan hän kykenee osallistumaan hyvin myös hyökkäyksiin muuan kovan laukauksensa ansiosta.

Muuta
-----

Arellin pikkuveli Viktor on pelannut hyökkääjänä Ruotsin alemmissa sarjoissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Malmö Redhawks | SuperElit | 40 | 5 | 17 | 22 | 44 | – | – | – | – | – |
|  | Malmö Redhawks | Allsvenskan | 8 | 0 | 0 | 0 | 0 | – | – | – | – | – |
| 2009–2010 | Malmö Redhawks | SuperElit | 40 | 5 | 16 | 21 | 26 | 3 | 1 | 0 | 1 | 2 |
|  | Malmö Redhawks | Allsvenskan | 18 | 0 | 1 | 1 | 0 | – | – | – | – | – |
| 2010–2011 | Rosenborg IHK | Norja | 44 | 5 | 16 | 21 | 32 | 2 | 0 | 0 | 0 | 0 |
| 2011–2012 | Bofors IK | Allsvenskan | 52 | 3 | 6 | 9 | 24 | 10 | 2 | 4 | 6 | 4 |
| 2012–2013 | BIK Karlskoga | Allsvenskan | 52 | 6 | 11 | 17 | 26 | 6 | 2 | 2 | 4 | 6 |
| 2013–2014 | Färjestad BK | SHL | 51 | 2 | 7 | 9 | 18 | 15 | 0 | 2 | 2 | 14 |
| 2014–2015 | Färjestad BK | SHL | 43 | 1 | 4 | 5 | 16 | 3 | 0 | 0 | 0 | 0 |
|  | Malmö Redhawks | Allsvenskan | 10 | 0 | 2 | 2 | 2 | – | – | – | – | – |
| 2015–2016 | Färjestad BK | SHL | 50 | 4 | 4 | 8 | 22 | 4 | 1 | 1 | 2 | 0 |
| 2016–2017 | Karlskrona HK | SHL | 43 | 3 | 8 | 11 | 18 | – | – | – | – | – |
| 2017–2018 | Malmö Redhawks | SHL | 32 | 0 | 4 | 4 | 14 | 10 | 0 | 2 | 2 | 2 |
| 2018–2019 | Malmö Redhawks | SHL | 34 | 3 | 3 | 6 | 22 | 5 | 0 | 1 | 1 | 0 |
| 2019–2020 | Malmö Redhawks | SHL | 41 | 1 | 8 | 9 | 16 | – | – | – | – | – |
| 2020–2021 | HV71 | SHL | 45 | 2 | 2 | 4 | 28 | – | – | – | – | – |
| 2021–2022 | TPS | SM-liiga | 60 | 1 | 9 | 10 | 54 | 18 | 0 | 3 | 3 | 2 |
| 2022–2023 | TPS **(A)** | SM-liiga | 55 | 2 | 9 | 11 | 51 | 3 | 0 | 0 | 0 | 0 |
| 8 kautta | yhteensä | SHL | 339 | 16 | 40 | 56 | 154 | 37 | 1 | 6 | 7 | 16 |
| 2 kautta | yhteensä | SM-liiga | 115 | 3 | 18 | 21 | 105 | 21 | 0 | 3 | 3 | 2 |
| 1 kausi | yhteensä | Norja | 44 | 5 | 16 | 21 | 32 | 2 | 0 | 0 | 0 | 0 |
| 5 kautta | yhteensä | Allsvenskan | 140 | 9 | 20 | 29 | 52 | 16 | 4 | 6 | 10 | 10 |

Lähteet
-------

* Niklas Arell The Internet Hockey Databasessa (englanniksi)
* Niklas Arell Eurohockey-sivustolla (englanniksi)
* Niklas Arell *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Niklas Arell *Elite Prospects*. Everysport Media Group AB.  (englanniksi)
2. ↑  Elite Prospects - Malmö Redhawks J20 *eliteprospects.com*. Everysport Media Group AB. Viitattu 5.8.2021. (englanniksi)
3. ↑  Elite Prospects - Malmö Redhawks J20 *eliteprospects.com*. Everysport Media Group AB. Viitattu 5.8.2021. (englanniksi)
4. ↑  Kalitzki, Jörgen: FBK värvar allsvensk back *farjestadbk.se*.  20.2.2013. Färjestads Bollklubb Fastighets AB. Viitattu 5.8.2021. (ruotsiksi)
5. ↑  Niklas Arell *SHL.se*. SHL AB. Viitattu 5.8.2021. (ruotsiksi)
6. ↑  Kalitzki, Jörgen: FBK lånar ut Arell till Malmö *farjestadbk.se*.  21.10.2014. Färjestads Bollklubb Fastighets AB. Viitattu 5.8.2021. (ruotsiksi)
7. ↑  Elite Prospects - Färjestad BK *eliteprospects.com*. Everysport Media Group AB. Viitattu 5.8.2021. (englanniksi)
8. ↑  KHK Sillyseason på Wachtmeister Galleria *khk.se*.  19.4.2016. Karlskrona Hockey Klubb Idrott AB. Viitattu 5.8.2021. (ruotsiksi)
9. ↑  Elite Prospects - Karlskrona HK *eliteprospects.com*. Everysport Media Group AB. Viitattu 5.8.2021. (englanniksi)
10. ↑  Förändringar i herrlaget *khk.se*.  15.3.2017. Karlskrona Hockey Klubb Idrott AB. Viitattu 5.8.2021. (ruotsiksi)
11. ↑  Winnberg, Christian: Första nyförvärvet klart *malmoredhawks.com*.  21.4.2018. Malmö Redhawks Ishockey AB. Viitattu 5.8.2021. (ruotsiksi)
12. ↑  Feldin, Hannes: Malmö till semifinal - kontrade sönder Frölunda *SHL.se*.  29.3.2018. SHL AB. Viitattu 5.8.2021. (ruotsiksi)
13. ↑  Freijd, Johan: HV71 värvar backen Niklas Arell *hv71.se*.  1.6.2020. HV71 Elitishockey AB. Viitattu 5.8.2021. (ruotsiksi)
14. ↑  TPS hankki puolustukseensa kokoa ja kokemusta SHL:stä − Niklas Arell siirtyy Turkuun *Jatkoaika.com*.  11.6.2021. Jatkoaika r.y. Viitattu 5.8.2021.
15. ↑  Tallskog, Mika: TPS:n kauden avaustilaisuudessa julkistettiin nippu uusia sopimuksia – hyökkäykseen uutta verta, puolustukseen vanhoja tuttuja *Jatkoaika.com*.  3.6.2022. Jatkoaika r.y. Viitattu 4.6.2022.
16. ↑  Nurminen, Veikko: Juhani Jasu jatkaa TPS:n kipparina – otsikoissa pyörinyt Lauri Korpikoski mukana kapteenistossa *Jatkoaika.com*.  5.9.2022. Jatkoaika r.y. Viitattu 5.9.2022.
17. ↑  Nurminen, Veikko: Turussa viihtyvä Niklas Arell jatkaa TPS-paidassa kaksi seuraavaa kautta *Jatkoaika.com*.  19.4.2023. Jatkoaika r.y. Viitattu 1.5.2023.
18. ↑  Viktor Arell *Elite Prospects*. Everysport Media Group AB.  (englanniksi)

TPS – SM-liiga
4 M. Jokinen |
6 Rafkin (**A**) |
7 Lauridsen |
17 Talvitie |
20 Marjala |
26 Korpikoski (**A**) |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
51 Nurmi |
52 Palmu |
55 Johansson |
57 Munkki |
58 Väisänen |
59 Hemming |
61 Jasu (**C**) |
67 Sevänen |
76 Lindsten |
77 Haapanen |
81 Koskinen |
91 J. Jokinen |
-- Jürgens  

Valmentajat Miettinen – Kalto – Salo – Moisanen – Mierlahti – Rosendahl – Granholm